Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 172/13/6609	Rimavská Sobota, 6.2.2014
EEČ : 2-49-21-2014

U Z N E S E N I E

Trestná vec:	obvinený XXXXX a spol. 
Zločin:	poškodzovanie a ohrozovanie prevádzky všeobecne prospešného zariadenia podľa § 20, § 286 odsek 1 písmeno a, odsek 2 písmeno a Trestného zákona a prečin krádeže podľa § 20, § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
5.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1./ obvinení XXXXX, ml. XXXXX a XXXXX, 
dňa 16.03.2013 okolo 11.00 h pri obci XXXXX vo vzdialenosti cca 200 m od telefónneho účastníckeho rozvodu XXXXX po predchádzajúcej vzájomnej dohode, obvinení XXXXX a ml. XXXXX ručnou pílou odpílili drevený stĺp nadzemného telefónneho vedenia, na ktorom boli uchytené dve samonosné telekomunikačné káble typu TCKPFLE S 25 XN 0,6 a TCKPFLE S 15 XN 0,6, keď po páde stĺpa na zem obv. XXXXX sekerou odťal oba káble o dĺžke 100 m a následne ich posekal na menšie kusy o dĺžke 50-60 cm, ktoré obvinení ml. XXXXX a XXXXX naložili do vreca, po čom ich odniesli na dvor rodinného domu č. 18 v XXXXX, kde ich očistili a podpálil, aby získali čistú meď, ktorú následne odpredali nestotožnenej osobe v XXXXX, čím spôsobili vyradenie z prevádzky 26 účastníkov verejnej telefónnej siete v obciach XXXXX a XXXXX a pre spoločnosť XXXXX so sídlom v Bratislave spôsobili odcudzením veci škodu vo výške najmenej 1 375,85 €,

2./ obvinení XXXXX, ml. XXXXX, XXXXX, XXXXX a ml. XXXXX, 
dňa 28.03.2013 od 12.00 h do 16.30 h pri obci XXXXX vo vzdialenosti cca 480 m od rodinného domu č. 32, po predchádzajúcej vzájomnej dohode, ručnou pílou odpílili drevený stĺp nadzemného telefónneho vedenia, na ktorom boli uchytené dve samonosné telekomunikačné káble typu TCKPFLE S 25 XN 0,6 a TCKPFLE S 15 XN 0,6, po čom sa im nepodarilo káble strhnúť a následne vypílili ďalšie tri drevené stĺpy, po ktorých páde na zem strhli oba telekomunikačné káble v dĺžke 250 m a sekerou ich rozsekali na menšie kusy, z ktorých obv. XXXXX stiahol hrubú izoláciu, ktorú nechali na mieste činu, potom káble bez vonkajšej izolácie zviazali a vzali do rodinného domu č. 18 v XXXXX, kde ich uložili do drevárne a na druhý deň ich na dvore domu podpálili, aby získali čistú meď, ktorú odniesli do zberu a odpredali doteraz nestotožnenej osobe v XXXXX, čím spôsobili vyradenie z prevádzky 26 účastníkov verejnej telefónnej siete v obciach XXXXX a XXXXX a spoločnosti XXXXX so sídlom v Bratislave spôsobili odcudzením veci škodu vo výške 3.021,73 €, 

lebo je nepochybné, že skutok nespáchali obvinení.

Odôvodnenie:
Uzneseniami vyšetrovateľa Okresného riaditeľstva PZ, Odboru kriminálnej polície PZ, XXXXX sp. zn. ORP-163/OVK-RS-13 zo dňa 18.03.2013 a 15.04.2013 bolo vznesené obvinenie XXXXX, ml. XXXXX a XXXXX za zločin poškodzovania a ohrozovania prevádzky všeobecne prospešného zariadenia podľa § 20, § 286 ods. 1 písm. a), ods. 2 písm. a) Tr. zák. a prečin krádeže podľa § 20, § 212 ods. 1 Tr. zák. na tom skutkovom základe, že dňa 16.03.2013 okolo 11.00 h pri obci XXXXX vo vzdialenosti cca 200 m od telefónneho účastníckeho rozvodu XXXXX po predchádzajúcej vzájomnej dohode obvinení XXXXX a ml. XXXXX ručnou pílou odpílili drevený stĺp nadzemného telefónneho vedenia, na ktorom boli uchytené dve samonosné telekomunikačné káble typu TCKPFLE S 25 XN 0,6 a TCKPFLE S 15 XN 0,6, keď po páde stĺpa na zem obv. XXXXX sekerou odťal oba káble o dĺžke 100 m a následne ich posekal na menšie kusy o dĺžke 50-60 cm, ktoré obvinení ml. XXXXX a XXXXX naložili do vreca, po čom ich odniesli na dvor rodinného domu č. 18 v Ivaniciach, kde ich očistili a podpálil, aby získali čistú meď, ktorú následne odpredali nestotožnenej osobe v XXXXX, čím spôsobili vyradenie z prevádzky 26 účastníkov verejnej telefónnej siete v obciach XXXXX a XXXXX a pre spoločnosť XXXXX so sídlom v Bratislave spôsobili odcudzením veci škodu vo výške najmenej 1 375,85 €. 

Uzneseniami vyšetrovateľa Okresného riaditeľstva PZ, Odboru kriminálnej polície XXXXX sp. zn. ORP-199/OVK-RS-13 zo dňa 02.04.2013 a  15.04.2013 bolo začaté trestné stíhanie a vznesené obvinenie XXXXX, XXXXX, ml. XXXXX, ml. XXXXX a XXXXX za zločin poškodzovania a ohrozovania prevádzky všeobecne prospešného zariadenia podľa  § 20, § 286 ods. 1 písm. a), ods. 2 písm. a) Trestného zákona a prečin krádeže podľa § 20, § 212 ods. 1, ods. 3 písm. a) Trestného zákona na tom skutkovom základe, že dňa 28.03.2013 od 12.00 h do 16.30 h pri obci XXXXX vo vzdialenosti cca 480 m od rodinného domu č. 32, po predchádzajúcej vzájomnej dohode ručnou pílou odpílili drevený stĺp nadzemného telefónneho vedenia, na ktorom boli uchytené dve samonosné telekomunikačné káble typu TCKPFLE S 25 XN 0,6 a TCKPFLE S 15 XN 0,6, po čom sa im nepodarilo káble strhnúť a následne vypílili ďalšie tri drevené stĺpy, po ktorých páde na zem strhli oba telekomunikačné káble v dĺžke 250 m a sekerou ich rozsekali na menšie kusy, z ktorých obv. XXXXX stiahol hrubú izoláciu, ktorú nechali na mieste činu, potom káble bez vonkajšej izolácie zviazali a vzali do rodinného domu č. 18 v XXXXX, kde ich uložili do drevárne a na druhý deň ich na dvore domu podpálili, aby získali čistú meď, ktorú odniesli do zberu a odpredali doteraz nestotožnenej osobe v XXXXX, čím spôsobili vyradenie z prevádzky 26 účastníkov verejnej telefónnej siete v obciach XXXXX a XXXXX a spoločnosti XXXXX so sídlom v Bratislave spôsobili odcudzením veci škodu vo výške 3.021,73 €. 

	Preskúmaním spisového materiálu som zistil, že v predmetnej veci boli vypočutí obvinení, zástupca poškodeného XXXXX, svedkovia XXXXX, XXXXX XXXXX, XXXXX, boli vykonané konfrontácie, obhliadky miesta činu s fotodokumentáciou, zabezpečené vyčíslenie škody, výdavkové pokladničné doklady, charakteristiky a odpisy z registra trestov.  

Obvinený XXXXX sa k spáchaniu zločinu a prečinu nepriznal, pričom uviedol, že on žiadne telefónne káble nekradol a ani žiadne stĺpy nevypiľoval. Dodal, že nevie ani kde sa to stalo, ani kto to urobil, pretože v tom čase on býval spolu so svojou družkou XXXXX na pustatine, kde robil pastiera kráv. 

Obvinený ml. XXXXX sa k spáchaniu zločinu a prečinu nepriznal, pričom uviedol, že nič z toho nie je pravda, čo je uvedené v uznesení o vznesení obvinenia. Dodal, že ako svedok vypovedal preto tak, lebo sa veľmi zľakol, on nič neurobil, je nevinný. Upresnil, že nebol ani pri jednom z tých dvoch skutkov. 

	Obvinený XXXXX sa k spáchaniu zločinu a prečinu priznal, pričom uviedol, že v sobotu dňa 16.03.2013 si všimol, že asi 200 m od mosta ponad rieku Blh bol jeho brat XXXXX s XXXXX, nevidel čo robia, tak sa tam šiel pozrieť. Po príchode na miesto videl, že na zemi sú posekané káble a spadnutý odpílený drevený telefónny stĺp. Nasekané káble naložili na bicykel a s bratom ich zobrali ku nim domov, kde tieto očistili od obalu. Na dvore káble podpálili a zostala len meď, ktorú dali do tašky a spolu s bratom odovzdali v XXXXX jednej pani, ktorá vykupuje železný šrot, za čo im vyplatila 16 €. XXXXX vtedy nedali nič. Čo sa týka ďalšieho skutku, niekedy pred Veľkou nocou šiel on, jeho brat XXXXX, XXXXX, XXXXX a XXXXX kradnúť káble pri rieke Blh. Šli pešo, keď prišli na miesto, on vypiloval jeden zo stĺpov, pri tomto sa striedali viacerí, vypílili aj ďalší stĺp, takto vypílili 4 alebo 5 drevených stĺpov. Keď už boli stĺpy na zemi, káble strhli a rozsekávali ich na menšie kusy. Po rozsekaní káblov z týchto stiahli izoláciu, ktorú nechali na mieste. Presnú dĺžku kábla, ktorú ukradli, nevedel povedať. Na druhý deň z káblov spálili aj tenšiu izoláciu a meď naložili do tašky a odviezli do zberu do XXXXX. Dostali za meď asi 10 €. 

Obvinený XXXXX sa k spáchaniu zločinu a prečinu nepriznal, pričom uviedol, že to, čo sa mu kladie za vinu, nie je pravda. On žiadne káble nekradol, ani žiadne stĺpy nevypiľoval. Nevie, kde sa skutky stali, ani kto to urobil. Na otázku, prečo XXXXX vypovedal, že boli kradnúť oni piati uviedol, že XXXXX je sprostý. Dodal, že on zbiera len železo, ktoré odovzdáva do zberu, medené káble nekradol. 

Obvinený ml. XXXXX sa k spáchaniu zločinu a prečinu nepriznal, pričom uviedol, že to, čo je v uznesení o vznesení obvinenia nie je pravda. Keď vypovedal ako svedok, vtedy sa zľakol a preto tak vypovedal. On žiadne káble nekradol a nevie, kto tie káble ukradol. Obaly od káblov, ktoré boli na smetisku za ich záhradou v Ivaniciach sú tam už od minulého roku, kto ich tam doniesol, nevedel. Teraz hovorí pravdu. 

Poškodený XXXXX, splnomocnený zástupca spoločnosti XXXXX uviedol, že dňa 18.03.2013 ho telefonicky vyrozumel zamestnanec spoločnosti Hrivnák o tom, že bol poškodený telekomunikačný kábel medzi obcami XXXXX - XXXXX. Tento zamestnanec ho opätovne dňa 03.04.2013 vyrozumel, že na tom istom úseku bol prerušený telekomunikačný kábel. V prvom prípade boli prerušené dva samonosné telekomunikačné káble typu TCKPFLE S 25 XN 0,6 a TCKPFLE S 15 XN 0,6 v dĺžke 100 m, pričom bol znehodnotený aj drevený stĺp. V druhom prípade boli prerušené dva samonosné telekomunikačné káble typu TCKPFLE S 25 XN 0,6 a TCKPFLE S 15 XN 0,6 v dĺžke po 250 m a boli poškodené a odcudzené aj štyri drevené telefónne stĺpy. Upresnil, že prerušením uvedených káblov došlo v oboch prípadoch k prerušeniu telekomunikačnej prevádzky u 26-tich účastníkov v obci XXXXX a XXXXX. Odcudzením uvedených káblov v prvom prípade vznikla pre ich spoločnosť celkom škoda vo výške 1.375,85 € a v druhom prípade celkom vo výške 3.021,73 €. Po poučení podľa § 46 Trestného poriadku sa s nárokom na náhradu škody k trestnému konaniu pripája. 

	Svedok XXXXX - zamestnanec spoločnosti XXXXX uviedol, že dňa 18.03.2013 o 16.00 h bol vyrozumený o tom, že v katastri obce XXXXX je prerušené telefónne vedenie, bola nahlásená porucha siete. Po príchode na miesto konštatoval odcudzenie dvakrát 100 m telekomunikačného kábla.
 
	Svedkyňa XXXXX, pracovníčka firmy XXXXX - XXXXX Seč uviedla, že XXXXX, XXXXX, XXXXX, XXXXX a XXXXX nedoniesli do výkupu surovín žiadnu meď, nosili len železo a plechy. 

	XXXXX XXXXX - družka obvineného XXXXX po poučení podľa § 130 Trestného poriadku využila svoje právo a k veci odmietla vypovedať.

Zo zápisníc o konfrontácii medzi XXXXX na strane jednej a mladistvými XXXXX a XXXXX na strane druhej vyplýva, že obvinený XXXXX uviedol, že on pri krádežiach nebol a nebol tam nikto z tých, čo sú obvinení. Predtým vypovedal preto tak, lebo sa bál, že ho zoberú do basy, bol vyľakaný. 

	Z vyčíslenia škody  vyplýva, že oprava poškodeného zariadenia v prvom prípade si vyžiadala náklady v celkovej výške 1.375,85 €, z toho cena materiálu 754,76 € a cena práce 621,09 €, v druhom prípade oprava zariadenia si vyžiadala náklady v celkovej výške 3.021,73 €, z toho cena materiálu 1.742,67 € a cena práce 1.279,06 €. 

Z výsledkov vykonaného dokazovania v prípravnom konaní jednoznačne vyplynulo, že obvinení XXXXX, ml. XXXXX, XXXXX, XXXXX a ml. XXXXX skutky, za ktoré boli stíhaní, nespáchali. 

Po vyhodnotení vykonaných dôkazov som dospel k záveru, že vo vyšetrovacom spise sa nenachádza dôkaz, ktorý by svedčil o tom, že obvinení XXXXX, ml. XXXXX, XXXXX, XXXXX a ml. XXXXX sa dopustili krádeže telekomunikačných káblov a poškodenia nosných stĺpov. 

Počas priebehu celého vyšetrovania nebol produkovaný žiadny dôkaz o tom, že by obvinení XXXXX, ml. XXXXX, XXXXX, XXXXX a ml. XXXXX svojim konaním naplnili zákonné znaky skutkovej podstaty zločinu poškodzovania a ohrozovania prevádzky všeobecne prospešného zariadenia podľa § 20, § 286 ods. 1 písm. a), ods. 2 písm. a) Trestného zákona a prečinu krádeže podľa § 20, § 212 ods. 1, ods. 3 písm. a) Trestného zákona. 

	Podľa § 215 ods. 1 písm. c) Trestného poriadku prokurátor zastaví trestné stíhanie, ak je nepochybné, že skutok nespáchal obvinený. 

	Uvedeným rozhodnutím nie sú dotknuté práva poškodených na náhradu škody, ktorý nárok si môžu uplatniť v občiansko-právnom konaní pred súdom. 

Vzhľadom na uvedené skutočnosti bolo treba rozhodnúť tak, ako je to uvedené vo výrokovej časti tohto uznesenia. 

Poučenie:

Proti tomuto uzneseniu je prípustná sťažnosť, ktorú môže obvinený a poškodený podať u prokurátora Okresnej prokuratúry Rimavská Sobota do troch dní od jeho oznámenia. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Milan Kováč
prokurátor